# **Goodyear introduce anvelopa concept IntelliGrip Urban: o anvelopă deșteaptă pentru flotele de oraș ale viitorului**

Anvelopa concept Goodyear IntelliGrip Urban țintește să furnizeze o siguranță sporită și un nivel ridicat al eficienței energiei, oferind soluții flotelor urbane pentru vehiculele lor electrice autonome de viitoare generație

**București, 7 martie –** La ediția 2017 a Salonului Internațional Auto de la Geneva, Goodyear va prezenta modul în care o anvelopă ar putea arăta în viitorul apropiat. Anvelopa IntelliGrip Urban este o anvelopă concept proiectată pentru generațiile viitoare de vehicule autonome care se ivesc din ce în ce mai mult în zonele urbane.

Transportul la cerere - sau împărțirea unei curse - ca o alternativă la taxiuri, închirieri de mașini sau condusul efectiv nu mai este doar alegerea a generașiei millennials. Valoarea comodității imediatului, locația și plata sunt atrăgătoare pentru toate categoriile demografice și aduc serviciile de împărțire a unei călătorii în uzual. Tendința de acum din viața urbană creează un mediu ideal pentru adoptarea acestor noi moduri de transport.

“Cu un accent deosebit pe vehiculele care vor circula în viitor în zona urbană, caracteristicile tehnice ale anvelopei concept IntelliGrip Urban țintesc să maximizeze timpul de deplasare și să eficientizeze consumul de energie. Acest lucru este crucial pentru furnizorii de ‘Mobilitate ca Serviciu’ pentru a oferi o mobilitate îmbunătățită clienților lor,” a spus Jean-Claude Kihn, președinte la Goodyear Europa, Orientul Mijlociu și Africa.

Anvelopa concept Goodyear IntelliGrip Urban, cu tehnologia sa avansată Sensor-in-Tire, este o anvelopă deșteaptă proiectată pentru a veni în sprijinul sistemelor de control al vehiculelor autonome, precum și pentru a spori siguranța pasagerilor. Anvelopa concept simte drumul și condițiile de drum. Strângând laolaltă aceste informații critice și trimițându-le direct către sistemul computerului, anvelopa dă posibilitatea mașinii să optimizeze viteza, manevrabilitatea, frânarea și stabilitatea.

Flotele autonome de generație viitoare vor opera într-un mediu compex, alături de alte vehicule, de alți conducători auto, de pietoni, informațiile venite de la toate aceste elemente formând ceea ce se numește un Internet al Lucrurilor. Anvelope precum anvelopa concept Goodyear IntelliGrip Urban ar putea juca un rol critic în acest ecosistem evolutiv.

În plus, operatorii de flote vor beneficia de forma înaltă și îngustă a acestei anvelope, care reduce astfel rezistența la rulare pentru a spori eficiența consumului de carburant și autonomia flotelor de vehicule electrice din mediul urban. Tehnologia pe bază de senzor a anvelopei concept IntelliGrip Urban va permite de asemenea operatorilor să definească în mod precis și să rezolve problemele legate de anvelopă înainte ca acestea să se fi produs.

**BENEFICII ȘI CARACTERISTICI CHEIE**

Anvelopa concept IntelliGrip Urban va da posibilitatea flotelor să își monitorizeze vehiculele și anvelopele în timp real, dându-le un avantaj competitiv în timp ce le ajută să își crească profitabiltiatea, ca urmare a acestor trăsături cheie:

* **Tehnologia Sensor-in-Tire,** careajută vehiculele autonome să citească mai bine condițiile de drum, venind în sprijinul creșterii siguranței și a stării de spirit a pasagerilor. Întreaga flotă poate beneficia de informațiile cruciale venite de la anvelopă la vehicul prin intermediul cloud.
* **Mentenanța proactivă,** ce permite operatorilor de flote să identifice și să rezolve potențialele probleme legate de anvelope și de siguranță înainte ca acestea să se întâmple. O soluție de tip one-stop, user-friendly, pentru a maximiza performanța anvelopei și pentru a programa proactiv mentenanța, ajută la reducerea costului total al operațiunilor și îmbunătățește timpul, eficiența și sustenabilitatea flotei.
* **Forma înaltă și îngustă,** ce reduce rezistența la rulare a anvelopei pentru a crește eficiența consumului de energie și autonomia flotelor de vehicule electrice în mediul urban. Forma anvelopei concept contribuie de asemenea la îmbunătățirea performanței la acvaplanare, ceea ce permite proiectanților Goodyear să scadă numărul canelurilor de pe profilul anvelopei, sporind astfel kilometrajul și reducând nivelurile de zgomot.

Banda de rulare special proiectată furnizează aderență atât în condiții de iarnă cât și în condiții de vară în mediul urban, maximizând timpul de funcționare și optimizând eficiența flotelor.

###

*Notă pentru editori: Urmaține pe Twitter @GoodyearPress și alăturați-vă grupului nostru* [*ThinkGoodMobility group*](https://www.linkedin.com/groups/8477604) *de pe LinkedIn. Toate materialele de presă sunt disponibile aici* [*news.goodyear.eu*](http://www.news.goodyear.eu)

Despre Goodyear   
Goodyear este una din cele mai mari companii producătoare de anvelope din lume. Are aproximativ 66.000 de angajați și își fabrică produsele în 48 de unități de producție în 21 de țări peste tot în lume. Cele două centre ale sale pentru inovare din Akron, Ohio, și Colmar-Berg, Luxemburg, se luptă să dezvolte produse și servicii de ultimă generație care stabilesc standarde tehnologice și de performanță în această industrie. Pentru mai multe informaţii despre Goodyear şi produsele sale, vizitaţi [www.goodyear.ro](http://www.goodyear.ro)